text: En quin món vivim - Kaidara
  Aquesta activitat proposa fer una subhasta en la qual es licitarà per aconseguir el nombre més alt de frases correctes. El principal objectiu és donar a conèxer certes informacions, que poden resultar sorprenents, sobre el comerç, la possessió d'armes i les seves conseqüències. Un cop acabada la subhasta, i per mitjà de la lectura del còmic Tráfico de armas, d'El Jueves, s'anirà desvelant la veracitat o la falsedat de les oracions.
  Es proposa com a dinàmica el treball en grups de tres o quatre persones, que hauran de decidir conjuntament per quines frases liciten. Finalment, i després de la lectura del còmic, es proposa reflexionar sobre les afirmacions i el perquè dels errors i els encerts que s'hagin comès.